钦定古今图书集成/明伦汇编/闺媛典/第297卷 > 皇清三十 > 万三姐
## 钦定古今图书集成/明伦汇编/闺媛典/第297卷 > 皇清三十 > 万三姐

按《城武县志》：万三姐，乡人万人福女，许字田艮之子如杞及笄。如杞远出，经二十年不归，遍访无踪，父母有异议，女知，忿然曰：“我矢志将己半世，必欲事他人，有死而已。” 遂暗藏利刃，奔赴乡约，哭诉始末，以明其志。父母知不可夺，遂共送归田，亲操井臼，以供艮父母，毫无惰容。逾年以寒疾殒，时年三十有四。县令旌其门。